section_heading: Povratak na led
paragraph_text: Zanimljivo, 23. prosinca 2002., tijekom popodnevnog radijskog showa Pittsburghu gostovao je Mark Madden i izjavio da će donirati 6.600 $ u zakladu Marija Lemieuxa, ako Lemieux postigne gol izravno iz face-offa. Tog istog popodneva, odnosno noći, Penguinsi su igrali doma protiv Buffalo Sabresa. Lemieux je prihvatio Maddenov izazov i tijekom posljednje trećine upravo iz face-offa postigao pobjednički gol. U 2002./03., već kao 37-godišnjak, većinu sezone proveo je kao vodeći strijelac NHL-a, ali pred kraj propustio je nekoliko susreta i sezonu završio kao 8. ligaški strijelac s 91 bodom u samo 67 susreta. Sljedeće godine također je propustio nekoliko utakmica, točnije njih 10.